Dôvodová správa

Osobitná časť

K Čl. I

K bodu 1	
Navrhuje sa zmena zdravotného výkonu záchovnej stomatológie V 12, ktorým je ošetrenie zubného kazu iným výplňovým materiálom ako je amalgám vo vzťahu k účinnosti Nariadenia Európskeho parlamentu a rady (EÚ) 2017/852 zo dňa 17. mája 2017 o ortuti a o zrušení nariadenia (ES) č.1102/2008 na základe ktorého zubní lekári od 1. júla 2018 nesmú používať zubný amalgám na ošetrenie mliečnych zubov, zubov detí mladších ako 15 rokov a tehotných alebo dojčiacich žien, okrem prípadov, ak to zubný lekár považuje za nevyhnutné z dôvodu osobitných liečebných potrieb pacienta.

K bodu 2
	Vypúšťa sa vekové obmedzenie na vykonanie zdravotného výkonu záchovnej stomatológie V 13, ktorým je ošetrenie zubného kazu  tak, aby sa mohol vykonávať aj u detí od 15 roku života, u ktorých si zdravotný stav bude vyžadovať použitie iného výplňového materiálu ako je skloionomerný cement a aby od 1. januára 2019 mohli zubní lekári používať napríklad zubný amalgám vo forme kapsúl s vopred určenou dávkou. Používanie samostatne balenej ortuti zubnými lekármi sa zakazuje. 

K Čl. II
	
Navrhuje sa účinnosť nariadenia vo vzťahu na účinnosť článku 10 Nariadenia Európskeho parlamentu a rady (EÚ) 2017/852 zo dňa 17. mája 2017 o ortuti a o zrušení nariadenia (ES) č.1102/2008.